stanford-oval/wikipedia huggingface dataset:
מאמס מייבלי
ראשית חיים

מייבלי נולדה ב-1894 במחוז ברברד בדרום קרוליינה, לג'יימס אייקן ומרי סמית. היא הייתה אחת מ-16 ילדים. אביה, שהיה כבאי מתנדב, נהרג בתאונת כבאית כשמייבלי הייתה ילדה צעירה, ואמה - שהייתה עד אז עקרת בית - לקחה על עצמה את ניהול עסקיו. אך גם אמה נדרסה למוות זמן לא רב לאחר מכן. כשמייבלי הייתה בת 11 היא נאנסה על ידי גבר שחור מבוגר, וכתוצאה נכנסה להריון. בגיל 13 אנס אותה השריף הלבן של העיר, וגם הפעם נכנסה להריון. שני התינוקות שנולדו לה בעקבות מקרי האונס נמסרו לאימוץ.
בגיל 14 ברחה מייבלי לקליבלנד, שם החלה להופיע במופעי מינסטרל, ומשם התפתחה הקריירה הארוכה שלה.
קריירה

את השם מייבלי היא אמצה בעקבות מערכת יחסים עם ג'ק מייבלי, עליו אמרה "הבחור הזה לקח ממני כל כך הרבה, זה רק הוגן שאקח ממנו את שמו". מאוחר יותר הוסיפה את הכינוי "Moms", גם בגין הדמות הסבתית האהובה שלה, וגם כי הייתה סוג של אמא לקומיקאים ובדרנים אחרים בחוגי הוודוויל.
בגיל 20 התחילה להופיע בדמות אישה זקנה שמספרת בדיחות מיניות ורודפת אחרי גברים צעירים. אחת הבדיחות האהובות עליה הייתה ש"כל מה שגבר זקן יכול לעשות עבורי זה למסור לי הודעות מגבר צעיר". אך בדמויותיה האחרות, נהגה מייבלי להופיע בבגדים אנדרוגניים, והיא עצמה יצאה כלסבית בגיל 27. היא נחשבת לקומיקאית השחורה הראשונה - והייתה מהמובילות בזמנה מכל המגזרים.
בשיא הקריירה שלה הייתה מייבלי מרוויחה $10,000 לשבוע בתיאטרון אפולו בהארלם, והייתה האישה הראשונה שהופיע שם במופע קומי. כשקהלים לבנים החלו להיוודע אליה, הוזמנה גם להופיע בקרנגי הול. היו לה הופעות אורח בתוכניות טלוויזיה, והיא התארחה באופן קבוע בתוכניות בידור.
בין צחוק לצחוק, מייבלי התעמתה במופעיה עם עניינים רציניים ושנויים במחלוקת, כולל גזענות, סקס, אלימות, שחיתות בממשלה, ועוד. בסרט "Amazing Grace" היא שיחקה את הדמות של גרייס טיזדייל גריימס, אישה פשוטה שמתוך היושרה הבלתי מתפשרת שלה מפילה את הרשות המקומית המושחתת. בראיונות היא התייחסה לגזענות הרצחנית של הדרום, אך גם ביקרה בחריפות את המשתתפים במהומות שהתחוללו במהלך המאבק השחור לזכויות בשנות ה-60.
מייבלי שם הייתה שרה שירים סאטיריים במופעיה, והוציאה אותם בהקלטות לצד שירים רציניים יותר, ואלו היו לעיתים מוצאים את עצמם מובילים במצעדי הפזמונים. בגיל 75 נהייתה מייבלי לאדם המבוגר ביותר עם שיר במצעד ה-Top 40.
חיים אישיים

למייבלי היו ארבעה ילדים נוספים לשניים שנמסרו לאימוץ, ובזקנתה חיה עם בתה בוני בהארטסדייל, ניו יורק, שם נפטרה מדום לב ב-1975.
מורשת

ב-2013 יצא ב-HBO סרט דוקומנטרי על מאמס מייבלי בהפקתה של וופי גולדברג. הסרט היה מועמד לשני פרסי אמי.
לתקליטה של מייבלי מ-1960 - The Funniest Woman in the World - הוענק תקליט זהב.
מייבלי נחשבת לחלק מתחיית התרבות השחורה של הרנסאנס של הארלם.
הופעות ויצירות > מופעים

במה
Bowman's Cotton Blossoms (1919)
Look Who's Here (1927)
Miss Bandana (1927)
Fast and Furious (1931)
Blackberries of 1932 (1932)
The Joy Boat (1930s)
Sidewalks of Harlem (1930s)
Red Pastures (1930s)
Swingin' the Dream (1939)
סרטים
The Emperor Jones (1933 film) (1933)
Killer Diller (1948 film) (1948)
It's Your Thing (documentary, 1970)
Amazing Grace (1974 film) (1974)
טלוויזיה
The Smothers Brothers Comedy Hour (1967)
The Ed Sullivan Show (1969)
The Bill Cosby Show (1970)
Harry Belafonte: A Time for Laughter
Merv Griffin Show
Flip Wilson Show
Grammy Awards of 1973
הופעות ויצירות > דיסקוגרפיה

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  1961 On Stage (Funniest Woman in the World)  1961 Moms Mabley at the "UN"  1961 Moms Mabley at The Playboy Club  1962 Moms Mabley Breaks It Up  1962 Moms Mabley at Geneva Conference  1963 I Got Somethin' to Tell You!  1963 Young Men, Sí - Old Men, No  1964 Moms the Word |  1964 Out on a Limb  1964 The Funny Sides of Moms Mabley [Chess]  1964 Moms Wows  1964 Best of Moms and Pigmeat, Vol. 1  1965 Men in My Life  1965 Now Hear This  1966 Moms Mabley at the White House Conference  1968 Best of Moms Mabley |  1969 The Youngest Teenager  1969 Her Young Thing  1970 Live at Sing Sing  1972 I Like 'em Young  1994 Live at the Apollo  1994 The Funny Sides of Moms Mabley [Jewel]  1994 Live at the Ritz  2004 Comedy Ain't Pretty |  |  |  |  |  |
הערות שוליים

1 2  Moms Mabley: She Finally Makes the Movies‏ Ebony Magazine, אפריל, 1974
↑  "Mabley, Jackie “Moms” 1897(?)–1975." Escamilla, Brian. Contemporary Black Biography. 1997.
↑  The Pain Behind The Laughter of Moms Mabley‏ הניו יורק טיימס, 9 באוגוסט 1987.
↑  1-Whoopi Goldberg Presents: The Moms Mabley Review‏ The San Francisco Chronicle, ‏8 בספטמבר 2014
↑  Moms Mabley Dies at 77‏Associated Press, ‏23 במאי 1975
| --- | --- |
בקרת זהויות :  BnF: cb13958720n (data)  GND: 119449463  ISNI: 0000 0001 1467 7635  LCCN: n92117053  MusicBrainz: ed829618-9435-4ca3-b4df-ab6539d143fc  SNAC: w6mx393x  VIAF: 2148449505715690361   WorldCat (עם VIAF): 2148449505715690361
בירנית

| --- | --- |

שלט בכניסה לבסיס
 מידע על המבנה
 סוג:  היאחזות נח"ל 
 נשלט על ידי:  עוצבת הגליל
 קואורדינטות:  33°03′29″N 35°20′33″E﻿ / ﻿33.05805556°N 35.3425°E﻿ / 33.05805556; 35.3425
  (למפת הגליל המערבי מוגדלת) בירנית(למפת הגליל המערבי רגילה) בירנית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בירנית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בירנית
 
תג אוגדה 91
בתיה הראשונים של היאחזות נח"ל בירנית, 1964
בִּירָנִית (פירוש השם: מצודה קטנה) היא בסיס צבאי שבו נמצאת מאז תחילת שנות ה-2000 מִפקדת עוצבת הגליל. הבסיס ממוקם על כביש הצפון, כקילומטר מגבול לבנון, בין סאסא לנטועה.
היסטוריה

בירנית תוכננה להיות המרכז הכפרי של יישובי האזור במסגרת מבצע סו"ס (מבצע "סוף סוף"), בשלהי שנות השישים. למרות התכנון, בשנת 1964 הוקמה במקום היאחזות נח"ל. בשנת 1967 אוזרחה ההיאחזות כאשר בירנית הפכה לבית ספר לסיף, אך לא הפכה ליישוב.
בראשית שנות השבעים, בעקבות אירועי "ספטמבר השחור", הועתקה עיקר פעילות המחבלים מאזור הבקעה לאזור הצפון. המצב הביטחוני חייב התארגנות מוגברת של צה"ל בצפון ובשנת 1974 הוקמה בבירנית חטיבה מרחבית חדשה, חטיבה 300 (עוצבת ברעם), שמפקדה הראשון היה אל"ם בנימין בן-אליעזר ("פואד").
עם פרוץ מלחמת לבנון בשנות ה-80, הועתקה מפקדת עוצבת ברעם לשטח לבנון ובירנית הוקמה כמפקדת עוצבה מרחבית.
עם יציאת צה"ל מלבנון הוקמה בבירנית מפקדת עוצבת הגליל, ומפקדת חטיבה 300 עברה לשומרה.
ב-20 בנובמבר 2023 במהלך מלחמת חרבות ברזל הבסיס נפגע על ידי טיל בורקאן חזבאללה, כחלק מלוחמה בחזית הצפונית. בהמשך המלחמה נפגע הבסיס עוד כמה פעמים מטילי בורקאן ופאלק כבדים של ארגון חזבאללה. הבסיס פונה, עד כניסת צה"ל ללבנון במהלך המלחמה.
הערות שוליים

↑  "מיבצע סוס" – החל לדהור, מעריב, 24 באוגוסט 1964; שפי גבאי, המהפכה בפיתוח הגליל, דבר, 27 באוגוסט 1964.
↑  שפי גבאי, שתי היאחזויות־נח"ל חדשות: מודיעין במרכז, בירנית בצפון, דבר, 27 בנובמבר 1964.
↑  נחום ברנע, עליתה ונפילתה של בירנית, דבר, 21 במרץ 1969.
צ'ארלס בבג'

| --- | --- |

 לידה:  26 בדצמבר 1791 ואלוורת', הממלכה המאוחדת 
 פטירה:  18 באוקטובר 1871 (בגיל 79) מרילבון, הממלכה המאוחדת 
 ענף מדעי:  מתמטיקה
 מקום מגורים:  בריטניה
 מקום קבורה:  בית הקברות קנסאל גרין 
 מקום לימודים:  טריניטי קולג'  Totnes Grammar School  קולג' פרטהאוס  King Edward VI Community College 
 מוסדות:  אוניברסיטת קיימברידג' 
 פרסים והוקרה:  אביר במסדר הגואלפים (1832)  עמית האקדמיה האמריקאית לאמנויות ולמדעים  עמית החברה המלכותית של אדינבורו  מדליית זהב של החברה המלכותית לאסטרונומיה (1824)  עמית החברה המלכותית (1816) 
 בן או בת זוג:  Georgiana Whitmore 
 צאצאים:  Benjamin Babbage, Henry Babbage 
 מספר צאצאים:  8 
 תרומות עיקריות
 בניית מכונות חישוב שעקרונותיהן השפיעו עמוקות על המחשב המודרני.
 חתימה:   
 
צ'ארלס בַּ֫בֶּג' (באנגלית: Charles Babbage;‏ 26 בדצמבר 1791 – 18 באוקטובר 1871) היה מתמטיקאי וממציא בריטי. עבודתו החשובה ביותר הייתה בבניית מכונות חישוב שעקרונותיהן השפיעו עמוקות על המחשב המודרני.
בבג' נולד בדבונשייר, וחונך באוניברסיטת קיימברידג'. נעשה חבר בחברה המלכותית ב-1816 ועזר בהקמת החברה המלכותית לאסטרונומיה (אנ'), החברה האנליטית (אנ') והחברה המלכותית לסטטיסטיקה (אנ').
ב 1822 החל מפתח מנוע הֶפְרֵשים, מכונת חישוב שיכולה לבצע פעולות מתמטיות פשוטות. הוא החל בבניית המנוע אך הפסיק בגלל מחסור בתמיכה כספית. ב-1991 בנה מדען בריטי, על פי תרשימיו של בבג', את מנוע ההפרשים. המנוע עבד וחישב בדיוק של 31 ספרות אחרי הנקודה העשרונית.
ב-1837 הוא כבר עבד על מנוע חדש, המנוע האנליטי, שהיה אמור לבצע חישובים מסובכים אף יותר, אך גם את בנייתו לא השלים. ספרו של בבג' "הכלכלה של הייצור ושל המכונות" ביסס את המדע הידוע כיום כחקר ביצועים.
ביוגרפיה > לידה

מקום הולדתו של צ'ארלס בבג' נותר שנוי במחלוקת. הסברה הרווחת ביותר היא שהמקום הוא ולוורת' רוד, לונדון, אנגליה. בטיימס הופיע תאריך הלידה כ-26 בדצמבר 1792. ברם, לאחר אותו פרסום טען קרוב משפחה של בבג' שהוא נולד ב-1791.
ביוגרפיה > חינוך

בבג' חונך במספר בתי ספר ועל ידי מורים פרטיים במהלך ילדותו. בגיל שמונה לערך הוא נשלח לבית ספר באלפינגטון שליד אקסטר כדי שיחלים משפעת שאיימה על חייו. כדי לסייע להחלמתו הורו הוריו לבית הספר שלא יקשה על מוחו יותר מדי. הוא למד לתקופה קצרה בבית הספר לדקדוק קינג אדוורד בטוטנס, אך בריאותו הרופסת אילצה אותו לשוב לחיקם של מורים פרטיים.
בזכות מורה פרטי מאוקספורד למד בבג' מספיק מהיצירות הקלאסיות כדי להתקבל לאוניברסיטת קיימברידג' בשנת 1810. בקיאותו הרבה בכתביהם של המתמטיקאים לייבניץ, ז'וזף לואי לגראנז', טומאס סימפסון ולאקרוניקס הובילה לאכזבתו התהומית מהחינוך המתמטי בקיימברידג'. כתגובה, בשנת 1819 הקימו הוא, ג'ון הרשל, ג'ורג' פיקוק וחברים נוספים את החברה האנליטית (אנ').
בבג' היה מטובי המתמטיקאים בקיימברידג' אך הוא לא סיים בהצטיינות. למרות זאת, הוא קיבל תואר כבוד ללא בחינות בשנת 1814.
ביוגרפיה > תכנון המחשב

בשנת 1812 הוא ישב בחדרו ב'חברה האנליטית' והביט בטבלה של לוגריתמים שידע שהם מלאי טעויות, כאשר עלה בדעתו הרעיון של חישוב כל הפונקציות הטבלאיות על ידי מכונות. הממשלה הצרפתית יצרה כמה טבלאות בשיטה החדשה. שלושה או ארבעה מהמתמטיקאים שלהם החליטו כיצד לחשב את הטבלאות, עוד חצי תריסר מהם חילקו את האופרציות לשלבים פשוטים, והעבודה עצמה, שהייתה מוגבלת לחיבור וחיסור, נעשתה על ידי שמונים מחשבים (אנושיים) שהכירו רק שני תהליכים אריתמטיים אלו. כאן, בפעם הראשונה, יושם הייצור ההמוני לחשבון, ודעתו של בבג' נכבשה ברעיון שעבודתם של מחשבים חסרי היכולות יכולה להיות מוחלפת לחלוטין על ידי מכונות שיהיו מהירות ואמינות יותר.
המכונות של בבג' היו בין המחשבים המכניים הראשונים, על אף שהם לא הושלמו בפועל בעיקר בשל בעיות מימון ובעיות אישיות. הוא ניהל בנייה של כמה מכונות קיטור, אשר זכו להצלחה מסוימת, וחשב כי החישובים יכולים להיות ממוכנים. למרות שהמכונות של בבג' היו מכניות ומסורבלות, הארכיטקטורה הבסיסית שלהן הייתה מאוד דומה למחשב המודרני. הנתונים וזיכרון התוכנית היו נפרדים, כל פעולה הייתה מבוססת הוראה, יחידת הבקרה יכלה לבצע קפיצות מותנות ולמכונה הייתה יחידת קלט פלט נפרדת. במשך יותר מעשר שנים הוא קיבל מימון ממשלתי לפרויקט שלו, שהסתכם ב-17,470 ליש"ט, אך בסופו של דבר משרד האוצר איבד את האמון בבבג'.
לקריאה נוספת

Gerard O’Regan, Giants of Computing - A Compendium of Select, Pivotal Pioneers, Springer, 2013, pp. 25–30.
הערות שוליים

↑  Moseley, Maboth (1964). Irascible Genius, The Life of Charles Babbage. Henry Regnery Company (Chicago). p. 39.
| --- | --- |
בקרת זהויות :  NLI: 987007280456905171  PLWABN: 9810630641805606  BIBSYS: 1483107590261  BNE: XX1510176  BnF: cb12124143j (data)  CANTIC: a10876121  CiNii: DA00863539  GND: 118505459  ICCU: MILV013663  ISNI: 0000 0001 0864 5872  LCCN: n50031102  NDL: 01167863  NKC: ola2002150481  NLA: 35870821  NLG: 245150  NTA: 06932168X  RERO: 02-A024118527  SELIBR: 176415  SNAC: w6mp5525  SUDOC: 030837960  Trove: 1124471  VcBA: 495/127377  VIAF: 4963723   WorldCat (עם VIAF): 4963723 
מכונת בבג' המוצגת במוזיאון המדע של לונדון.
570-579 לפנה"ס

שימו לב: ערך זה מכיל אירועים מן השנים 579 - 570 לפנה"ס
אירועים ומגמות

579 לפנה"ס - סרוויוס טוליוס מחליף את לוקיוס טארקוויניוס פריסקוס לאחר מותו ומתמנה למלך הממלכה רומא.
575 לפנה"ס - שער אשתר נבנה בבבל (באזור עיראק של ימינו).
573 לפנה"ס - המשחקים הנמאיים נוסדו בנמאה (זהו תאריך מסורתי)
25 בנובמבר 571 לפנה"ס - סרוויוס טוליוס, מלך רומא, חוגג טריומף בעקבות ניצחונו על האטרוסקים.
אנשים משמעותיים

576 לפנה"ס - לידתו של כורש הגדול אשר עתיד להפוך למלך אנשאן ולמייסד האימפריה הפרסית.
570 לפנה"ס - לידתו של קסנופנס.
570 לפנה"ס - לידתו של הפילוסוף והמתמטיקאי היווני פיתגורס על האי סאמוס (נפטר ב-475 לפנה"ס).
ז'רמינל

חודש ז'רמינל (בצרפתית: Germinal) הוא החודש השביעי בלוח השנה הרפובליקני המהפכני הצרפתי, המקביל לתקופה שבין 21 במרץ ל-19 באפריל בלוח הגרגוריאני. הוא עוקב אחר חודש ונטוז ומקדים את פלוריאל.
חודש זה, שמשמעות שמו הצרפתי היא "נבט", תואם לתקופת השנה בה מתחילה הנביטה בצרפת. השם נקבע על פי דו"ח שהגישה הוועדה האחראית להכנת לוח השנה ב-24 באוקטובר 1793 לוועידה הלאומית. לוח השנה הרפובליקני פג ב-1 בינואר 1806.
יש הסוברים כי מקור השם ז'רמיל מגיע מאגוזי הז'רמיל שנובטים בין בין מרץ לאפריל בגאורגיה, ולפי האמונה הגאורגנית מסמלים את סוף עונת הבצורת וכן עת למלחמה.
בהקשר של המהפכה הצרפתית, ז'רמינל מתייחס לעיתים לנפילתם והוצאתם להורג של ז'ורז' דנטון וקמיל דסמולין, שהתרחשו במהלך ז'רמינל של 1794, ארבעה חודשים לפני הריאקציה התרמידורית שבה רובספייר עצמו הוצא להורג. אירועי ז'רמינל 1794 סימנו את תחילת הסוף של שלטון הטרור.
שם החודש, ז'רמינל, על הקשריו השונים, שימש את אמיל זולא כשם לרומן נודע על שביתת כורים בצרפת, ז'רמינל. הספר זכה לעיבודים קולנועים רבים.
צב (צוללת)

רפליקה של ה"צב" במוזיאון הצוללות של הצי המלכותי הבריטי
צב (Turtle) הייתה הצוללת הצבאית הראשונה בעידן המודרני. היא פותחה בשנת 1775 על ידי דייוויד בושנל, ממציא אמריקאי ממדינת קונטיקט. שמה של הצוללת נבע מצורתה, המזכירה שריון צב. היא מילאה תפקיד שולי במלחמת העצמאות של ארצות הברית, אך היכולות הטכנולוגיות שהדגימה שימשו לפיתוח כלי שיט מאוחרים יותר.
מבנה הצוללת

דייוויד בושנל תכנן את צב בעת לימודיו באוניברסיטת ייל. הצוללת, בגובה 1.8 מטרים, אורך 2.3 מטרים ורוחב 0.9 מטרים, הורכבה משתי צדפות עץ מזופתות. עומק הצלילה נקבע על פי חוק ארכימדס על ידי הכנסת מים או שאיבתם החוצה בעזרת משאבת יד. זאת בדומה למכל מי הזיבורית המשמש בצוללות בנות ימינו. הנעת הצוללת נעשתה בעזרת מדחף בורגי שהונע ידנית על ידי הצוללן.
ככלי שיט צבאי מטרת הצוללת הייתה לקדוח בדופן ספינת האויב ולטמון בקדח מטען נפיץ עם מרעום זמן. בושנל הוכיח לראשונה כי אבק שרפה מתפוצץ גם בסביבה מימית והמציא את מנגנון ההשהיה הדרוש. בושנל התקשה למצוא גוף תאורה מתאים לצוללת, מכיוון שנרות כילו במהרה את מלאי החמצן המוגבל בחללה הפנימי. בושנל התקין שישה חרכים אטומים בזכוכית עבה כדי להחדיר אור לתוך הצוללת וציפה את מחוגי הברומטר (ששימש לאומדן עומק הצוללת) והמצפן בפטריות מסוג Armillaria, על מנת שיפיצו תאורה הביולוגית מסוג אש השועל. עם זאת, האור שהפיצו הפטריות היה עמום מדי, כנראה משום שחילוף החומרים שלהן הואט במי הים הקרים. בושנל ביקש מבנג'מין פרנקלין שיציע שיטות תאורה חלופיות, אולם התכתובת ביניהם לא העלתה פרי והצוללת הושבתה במשך החורף.
שימוש מבצעי

הצוללת נוסתה על ידי אחיו של הממציא, עזרא בושנל, במימי נהר קונטיקט. היא יועדה לתקוף את ספינות הצי המלכותי הבריטי שצרו על מפרץ ניו יורק העליון בקיץ 1776. באוגוסט 1776 נבחר סמל עזרא לי למשימה בידי גיסו, סמיואל פרסונס, שהיה מפקד חטיבה בצבא הקונטיננטלי הטרי, באישורו של מפקד הצבא ג'ורג' וושינגטון.
לאחר אימונים קצרים התקיימה טבילת האש הראשונה של צב ב-7 בספטמבר 1776. סמל לי שם לו כמטרה את האונייה איגל (HMS Eagle) שעגנה לחופי האי שייוודע לימים בשם אי החירות. ניסיונו לטבע אותה סוכל, משום שהמקדח פגע בחיזוק ברזל מצדו הפנימי של גוף העץ, מרחק מה מלפנים ללוח ההגה. (הגרסה, לפיה פחי הנחושת שציפו את גוף האונייה שמתחת למים להגנה מפני תולעי האוניות הם שהכשילו את ההתקפה, אין לה על מה לסמוך, שכן התחתית של "איגל" צופתה בפחי נחושת רק ב-1782.) תוך כדי ניסיונות לתמרן את הצוללת למקום אחר לאורכה של האונייה, צף והתרומם ה"צב" במהירות, כשהוא מפלח את פני המים. לי, שחשש להתגלות באור השחר, החליט לעזוב את המקום. הוא שב בשלום כעבור מספר שעות וקיבל את ברכתו של וושינגטון. זמן קצר מאוחר יותר נשלח סמל לי להשמיד פריגטה בריטית מול חופי ניו יורק אך נתגלה ונסוג.
לאחר שלחם בגבורה במספר קרבות יבשתיים, נשלח לי בשנת 1777 לתקוף את הפריגטה הבריטית קרברוס (HMS Cerberus) שעגנה לחופי קונטיקט. מספר מלחים נהרגו בפיצוץ, אך לא נגרם נזק רב לספינה. בעקבות מבצעים אלה נשלח לי למלא משימות חשאיות נוספות בשירותו של וושינגטון.
חדשנות

אף שמתקני צלילה הוכנסו לשימוש עוד בימי קדם, צב הדגימה את השימוש במספר יכולות טכנולוגיות חדשניות לזמנה. לראשונה נעשה שימוש במי זיבורית לשיקוע הכלי ובמדחפים בורגיים להנעתו. לראשונה הופעלו מטעני נפץ מתחת למים ופותח להם מרעום זמן מתאים. מאז פותחו שיטות ההנעה והלוחמה התת-ימית, אך השימוש בתאורה ביולוגית נשמע חדשני גם בימינו.
לצוללת נבנו בימינו לפחות ארבעה דגמים שונים (ראו קישורים להלן). אחד מהם מוצג בעיר גרוטון שבמדינת קונטיקט.
לקריאה נוספת

Swanson, June. David Bushnell and His Turtle" - The Story of America's First Submarine. Atheneum. 1991. ISBN 0-689-31628-3
Alex Roland, Underwater Warfare in the Age of Sail (Indiana University Press, 1978), chaps. 5 and 6 ISBN 0-253-31824-6
הערות שוליים

↑  Alex Roland, Underwater Warfare in the Age of Sail. Bloomingham & London, Indiana University Press, 1978. p. 81.
| --- | --- |
בקרת זהויות :  GND: 7558233-8  LCCN: no98039814   WorldCat (עם LCCN): no98-039814
לי קה שינג

שם זה נכתב במקור בהתאם לסדר המזרחי; שם המשפחה הוא .
| --- | --- |

 לידה:  13 ביוני 1928 (בן 96) Chao'an District, הרפובליקה העממית של סין 
 מדינה:  קנדה, הרפובליקה העממית של סין 
 תפקיד:  שופט שלום (1981) 
 השקפה דתית:  בודהיזם 
 בן או בת זוג:  Chong Yuet Ming (1963–1 בינואר 1990) 
 פרסים והוקרה:  מפקד בלגיון הכבוד (2005)  דוקטור לשם כבוד מהאוניברסיטה הסינית של הונג קונג (1997)  אביר מפקד במסדר האימפריה הבריטית (2000)  Asia's Most Influential Hong Kong (2022)  דוקטור לשם כבוד מאוניברסיטת פקין (1992)  Grand Bauhinia Medal (2001)  דוקטור לשם כבוד של אוניברסיטת הונג קונג (1986)  Asia's Most Influential Hong Kong (2021) 
 
לי קה שינג (באנגלית: Ka-shing Li; נולד במחוז גואנגדונג שבסין ב-13 ביוני 1928) הוא מיליארדר  ופילנתרופ הונג קונגי.
מכהן כיום כיושב ראש של תאגיד "האצ'יסון ומפואה", החברה הגדולה בעולם המפעילה מסופי מטען, והקמעונאית הגדולה בעולם למוצרי בריאות ויופי וכן של חברת ההחזקות שוונג קונג (Cheung Kong Holdings) המוערך בשווי שוק של מעל 35 מיליארד דולר.
בדצמבר 2017 הוקמה בתרומתו של שינג שלוחה של הטכניון בסין, לאחר ששינג סבר שמוסד אקדמי כזה עשוי לסייע לצמיחת חדשנות במשק הסיני.
השקעות בישראל

בסוף שנת 2011 השקיע בחברת ההזנק הישראלית waze
בינואר 2012 הוביל סבב גיוס של 10 מיליון דולר והשקיע בחברת ההזנק אונבו
באוגוסט 2012 השקיע 5 מיליון דולר בחברת ההזנק הישראלית ג'ינג'ר סופטוור
באפריל 2015 פורסם כי לי השקיע מעל 10 מיליון דולר בחברת הזנק ישראלית בשם Windward שהוקמה בשנת 2009.
הערות שוליים

↑  הפרופיל של לי קה שינג באתר פורבס
↑  רועי ילינק, ‏ענק וננס: חלומות וחששות ביחסי ישראל-סין, השילוח, 13, פברואר 2019
| --- | --- |
בקרת זהויות :  PLWABN: 9810638794205606  GND: 119537907  ISNI: 0000 0001 0602 5282  LCCN: nr94000502  NLA: 36707274  NTA: 168482983  SUDOC: 139011447  VIAF: 44177255   WorldCat (עם VIAF): 44177255 
ערך זה הוא קצרמרבנושא אישים. אתם מוזמנים לתרום לוויקיפדיה ו.
פרד ברוקס

| --- | --- |

 לידה:  19 באפריל 1931 דרהאם, קרוליינה הצפונית, ארצות הברית 
 פטירה:  17 בנובמבר 2022 (בגיל 91) צ'אפל היל, ארצות הברית 
 שם לידה:  Frederick Phillips Brooks Jr. 
 ענף מדעי:  מדעי המחשב, הנדסת תוכנה, מערכת הפעלה, מדעי האינפורמציה 
 מקום לימודים:  אוניברסיטת הרווארד  אוניברסיטת דיוק  בית הספר להנדסה ומדע שימושי של הרווארד 
 מנחה לדוקטורט:  הווארד אייקן 
 מוסדות:  IBM (1956–1965)  אוניברסיטת קרוליינה הצפונית בצ'אפל היל (1965) 
 תלמידי דוקטורט:  Rui Bastos, Thomas H. Dunigan, Jr., Edward G. Britton, Paul J. Kilpatrick, F. Donelson Smith, Thomas V. Williams, James S. Lipscomb, Andrew S. Glassner, James W. Sneeringer, J. Craig Mudge, William Y. Stevens, Cheryl C. Sneeringer, Alfred Paul Oliver, William V. Wright, Jan S. Prokop, Jason J. Jerald, John M. Airey, Ming Ouhyoung, Jeffrey P. Hultquist, Richard L. Holloway, Amitabh Varshney, Mark R. Mine, Kevin Arthur, David Luebke, Mark C. Davis, Russell M. Taylor, II, Penny Rheingans, Russell Tuck, Elton P. Amburn, Mark C. Surles, James Che-Ming Chung, Lawrence D. Bergman, Benjamin Lok 
 פרסים והוקרה:  הרצאת טיורינג (2005)  פרס מאוצ'לי-אקרט (2004)  פרס טיורינג (1999)  פרס באוור להישג במדע (1996)  עמית אגודת המחשוב הבריטית  פרס ACM - AAAI Allen Newell (1994)  עמית ACM (1994)  מדליית ג'ון פון נוימן של IEEE (1993)  פרס לזכר הארי גוד (1989)  עמית מוזיאון היסטוריית המחשב  מדליית יובל המאה של הרווארד  ACM Distinguished Service Award (1987)  המדליה הלאומית לטכנולוגיה וחדשנות (1985)  מלגת גוגנהיים (1974)  פרס ולס מקדוול (1970) 
 www.cs.unc.edu/~brooks/
 
פרדריק פיליפס ברוּקס (באנגלית: Fred Brooks;‏ 19 באפריל 1931 – 17 בנובמבר 2022) היה חלוץ בתחום הנדסת תוכנה. ברוקס נודע בעיקר כמי שניהל בחברת IBM את הפיתוח של מערכת ההפעלה OS/360, שהייתה ציון דרך משמעותי בתחום הנדסת התוכנה. בספר The Mythical Man-Month, שהפך עם השנים לקלאסיקה, כתב ברוקס בפתיחות על הניסיון, הקשיים והלקחים מהפרויקט. ברוקס נודע גם בשל המאמר No Silver Bullet ("אין קליע כסף") שכתב, העוסק בעתיד הנדסת התוכנה. ברוקס הוא זוכה פרס טיורינג לשנת 1999.
ביוגרפיה

ברוקס נולד בעיר דרהאם שבמדינת קרוליינה הצפונית ולמד לתואר ראשון באוניברסיטת דיוק שבעיר הולדתו. הוא קיבל  תואר דוקטור במתמטיקה שימושית מאוניברסיטת הרווארד בהנחיית האוורד אייקן. ב-1956 הצטרף לחברת IBM וב-1964 עבר לאוניברסיטת קרוליינה הצפונית בצ'אפל היל והקים שם את המחלקה למדעי המחשב.
באמצע-סוף שנות ה-80, הוביל ברוקס את כוח המשימה של משרד ההגנה האמריקאי לבחינת הכשלים הרבים שאירעו בפרויקטים גדולים לפיתוח תוכנה באותה העת. כוח המשימה הגיע למסקנה שיש לעבור לשיטה של בנייה ואספקה מחזורית והדרגתית של תוכנה, ולזנוח את מודל מפל המים ותקן DoD-STD-2167‏. המלצות אלה היו הגרעין ממנו צמחו בהמשך מתודולוגיות הפיתוח האיטרטיביות, ו-Unified Process בפרט.
בשנת 1994 נבחר לעמית ACM.
נפטר ב-17 בנובמבר 2022 בגיל 91.
חוק ברוּקס

בספר The Mythical Man-Month, טבע ברוקס את האמרה הבאה, שכיום ידועה כחוק ברוקס:
"Adding manpower to a late software project makes it later."
אבחנה זו משמעותה למעשה שלא ניתן להמיר שנות אדם בשנים "סתם", כשמחשבים את אורכו של פרויקט לפיתוח תוכנה. במילותיו של ברוקס: "היריון נמשך תשעה חודשים ולא משנה כמה נשים נוספות הוקצו לו". מחוק ברוקס משתמע שיעיל יותר לפתח תוכנה בצוות קטן של מתכנתים מוכשרים, מאשר בצוות גדול של מתכנתים מוכשרים פחות.
פרסומים עיקריים

Computer Architecture: Concepts and Evolution (1997)
No Silver Bullet: Essence and Accidents of Software Engineering (1987)
The Mythical Man-Month: Essays on Software Engineering (1975)
Automatic Data Processing, System/360 Edition (1965)
Automatic Data Processing (1963)
לקריאה נוספת

Gerard O’Regan, Giants of Computing - A Compendium of Select, Pivotal Pioneers, Springer, 2013, pp. 53–57.
הערות שוליים

↑  Report of the Defense Science Board Task Force on Military Software. Washington: Dept. of Defense, September 1987.
| זוכי פרס טיורינג |
| --- | --- | --- |
| 1966–1980 | אלן פרליס (1966) • מוריס וינסנט וילקס (1967) • ריצ'רד המינג (1968) • מרווין מינסקי (1969) • ג'יימס וילקנסון (1970) • ג'ון מקארתי (1971) • אדסחר דייקסטרה (1972) • צ'ארלס באקמן (1973) • דונלד קנות' (1974) • אלן ניוול והרברט סיימון (1975) • מיכאל רבין ודנה סקוט (1976) • ג'ון באקוס (1977) • רוברט פלויד (1978) • קנת אייברסון (1979) • טוני הור (1980) |  |
| 1981–2000 | אדגר קוד (1981) • סטיבן קוק (1982) • קן תומפסון ודניס ריצ'י (1983) • ניקלאוס וירת (1984) • ריצ'רד קארפ (1985) • ג'ון הופקרופט ורוברט טרג'אן (1986) • ג'ון קוק (1987) • איוואן סדארלנד (1989) • וילאם קאהן (1990) • פרננדו קורבטו (1991) • רובין מילנר (1992) • באטלר לאמפסון (1993) • יוריס הארטמאניס וריצ'רד סטרנס (1994) • אדוארד פייגנבאום וראג' רדי (1995) • מנואל בלום (1996) • אמיר פנואלי • דאגלס אנגלברט (1997) • ג'ים גריי (1998) • פרד ברוקס (1999) • אנדרו יאו (2000) |  |
| 2001–2020 | אולה יוהאן דאל וקריסטין נייגארד (2001) • רונלד ריבסט, לאונרד אדלמן ועדי שמיר (2002) • אלן קיי (2003) • וינט סרף ובוב קאהן (2004) • פיטר נאור (2005) • פרנסס אלן (2006) • אדמונד קלארק, אלן אמרסון וג'וסף סיפאקיס (2007) • ברברה ליסקוב (2008) • צ'ארלס פ. ת'אקר (2009) • לסלי וליאנט (2010) • יהודה פרל (2011) • שפי גולדווסר וסילביו מיקאלי (2012) • לזלי למפורט (2013) • מייקל סטונברייקר (2014) • ויטפילד דיפי ומרטין הלמן (2015) • טים ברנרס-לי (2016) • ג'ון הנסי ודייוויד פטרסון (2017) יהושע בנג'יו, ג'פרי הינטון ויאן לקון (2018) • אדווין קטמול ופט הנרהן (2019) • אל אהו וג'פרי אולמן (2020) |  |
| 2021 ואילך | ג'ק דונגארה (2021) • רוברט מטקאלף (2022) • אבי ויגדרזון (2023) |  |
| --- | --- |
בקרת זהויות :  NLI: 987007332225405171  PLWABN: 9810585198105606  ACM DL: 81100077256  BIBSYS: 90250430  BnF: cb125427921 (data)  CiNii: DA00071257  dblp: b/FrederickPBrooksJr  GND: 111196531  ISNI: 0000 0001 1053 0599  LCCN: n88643438  MusicBrainz: 044e94ab-80b7-4259-a8e7-c9c1adc35962  MGP: 25260  NDL: 00434488  NKC: ntk2010599348  NLK: KAC200802835  NTA: 070613621  RERO: 02-A012356084  SELIBR: 339712  SNAC: w69q6tkp  SUDOC: 034701192  S2AuthorId: 1795780  VIAF: 34570690   WorldCat (עם VIAF): 34570690